Paar nädalat tagasi ilmus turule GTX 1060 3 GB, ehk n-ö nõrgem versioon GTX 1060st. Paljud ei ole sellest aga kuulnud, kuna Nvidia tegi seda millegi pärast väga vaikselt.
#000001
Videokaarte on võimalik osta Ameerika poodidest, kuid meedia infokanalitesse antud info ei jõudnud. Tuntud YouTube’i arvutitehnikapartnerid ei saanud ühtegi kaarti, ei olnud ei reklaame ega avalikke etteastumisi nagu eelmiste Pascal videokaartide puhul.
#000002
Miks see nii on, seda keegi ei tea, aga kaart on müügis. Selle soovitatud edasimüümise hinnaks on $199, mille tulemusena on GTX 1060 3 GB otseseks konkurendiks paljudele AMD RX 470 4 GB ja RX 480 4 GB videokaartidele (mis arvatavasti oligi Nvidia nägemus selle toote puhul).
#000003
Paljud arvutitehnika ajakirjanikud (ja ka nende publik) on olnud uue kaardi puhul väga kriitilised – mitte ainult sellepärast, et 3 GB on üsna väike videomälu maht nii võimsa graafilise kiibi jaoks, kuid ka seetõttu, et Nvidia otsustas nõrgendada kiibi teisgi osi. Mõned arvavad, et antud kaardi nimetus võiks olla kas GTX 1050 Ti või üldse GTX 1050, kuna Nvidia võttis ära lisaks 50% videomälule ka ühe kümnest SMist (ingl. k streaming multiprocessor ehk Nvidia kiibiarhitektuuri üks ehitusplokkidest). Selle tõttu on 3 GB versioonil 1152 CUDA tuuma ning 72 tekstuuriühikut (võrreldes 6 GB versiooni 1280 CUDA tuuma ja 80 tekstuuriühikuga), mis teeb selle keskmiselt 10% nõrgemaks.
#000004
Entusiastide arust võib selline lähenemine tekitada inimestes (eriti nendes, kes arvutitehnikast väga midagi ei tea) segadust – miks maksab üks GTX 1060 $249, aga teine „samasugune“ (kuigi väiksemas kirjas on kuskil kirjas 6 GB asemel 3 GB) $199?
#000005
Hetkel on vähe teada 3 GB GTX 1060 võimsusest, kuid see peaks olema keskmiselt 5-10% nõrgem 6 GB versiooniga võrreldes (sõltuvalt mängust). Sellise kaardi pikaealisus (arvestades, et tänapäevaseks videomälu mahu standardiks on saanud 4 GB) on aga mõnede inimeste arvates kahtlane. Samas teiste entusiastide sõnade järgi pole laiem valik turul kunagi halb.
#000006
Jutuks tuleb mäng, mille puhul ei ole raha takistuseks – mehed on nõus seda kasvõi mitu korda ostma! Millega täpsemalt tegemist? Lisaks selgitame välja, kas ja kui hea on verivärske kaklusmäng Mortal Kombat 1; kus saaks Counter-Strike’i mängida nii, et ei puutuks kokku teiste inimestega; ...
#000009
The Division 3 väljakuulutamine annab meile hea ettekäände...
#000013